คลังแจงขนมาตรการช่วยน้ำท่วมไม่กระทบรายได้
คลังไม่หวั่นน้ำท่วม-นโยบายรัฐคาดรายได้ปีนี้ 2 ล้านล้านบาท ชงครม.เจียด 5พันล้านปล่อยกู้ซ่อมบ้าน 0% นาน 3 ปี สรรพากรเสนอลดหย่อยภาษีซ่อมบ้าน ให้ซื้อเฟอร์นิเจอร์ได้ด้วย
23 ธ.ค. 2554

คลังไม่หวั่นน้ำท่วม-นโยบายรัฐคาดรายได้ปีนี้ 2 ล้านล้านบาท ชงครม.เจียด 5พันล้านปล่อยกู้ซ่อมบ้าน 0% นาน 3 ปี สรรพากรเสนอลดหย่อยภาษีซ่อมบ้าน ให้ซื้อเฟอร์นิเจอร์ได้ด้วย นายอารีพงศ์ ภู่ชอุ่ม ปลัดกระทรวงการคลัง เปิดเผยในงานสัมมนาเพชรภายุภักษ์สัญจร ที่เชียงใหม่ว่า แม้จะต้องลดภาษีสรรพสามิตดีเซลต่อไปอีก 1 เดือน และได้รับผลกระทบจากน้ำท่วมทำให้การจัดเก็บรายได้ที่ลดลง แต่กระทรวงการคลังยังยืนยันเป้าหมายการเก็บรายได้ของปีงบประมาณ 2555 ที่ 1.98 ล้านล้านบาท เพิ่มขึ้นจากปีงบประมาณที่ผ่านมา 4 หมี่นล้านบาท โดยยังคาดว่าการจัดเก็บรายได้ในปีงบประมาณ 2555 จะเกินเป้าหมายและขึ้นไปอยู่ที่ 2 ล้านล้านบาทได้
ด้านนายวิรุฬ เตชะไพบูลย์ รมช.คลัง กล่าวว่า ในวันอังคารที่ 27 ธ.ค.เตรียมเสนอคณะรัฐมตรี (ครม.) พิจารณาให้นำเงิน  5 พันล้านบาท ในโครงการบ้านหลังแรกที่ครม.อนุมัติไว้ 2 หมื่นล้านบาทมาปล่อยกู้สำหรับซ่อมแซมบ้านน้ำท่วม  โดยจะให้กู้รายละ 1 แสนล้านบาท คิดดอกเบี้ยเท่ากับโครงการบ้านหลังแรกคือ 0% เป็นเวลา 3 ปี นายสาธิต รังคศิริ อธิบดีกรมสรรพากร กล่าวว่า มาตรการลดหย่อนภาษีซ่อมบ้าน ซ่อมรถ จะเสนอเข้าครม.วันอังคารหน้าเช่นกัน โดยการซ่อมบ้านให้หักลดหย่อนภาษีได้ตามจริง แต่ไม่เกิน 1 แสนบาท ซึ่งการซ่อมบ้านจะครอบคลุมตัวบ้าน รั้ว เฟอร์นิเจอร์ สำหรับการซ่อมรถยนต์ลดหย่อนได้ตามจริงแต่ไม่เกิน 3 หมื่นบาท ผู้ที่ซ่อมรถต้องขอหลักฐานการรับเงินจากซ่างซ่อมรถ และต้องมีบัตรประชาชนจากช่างซ่อมรถมาประกอบการขอลดหย่อนภาษีด้วย โดยกรมสรรพพกรเสียรายได้จากมาตรการนี้ประมาณ 4,600 ล้านบาท
นอกจากนี้จะเสนอให้ครม.เห็นชอบหลักเกณฑ์การหักค่าเสื่อมซื้อเครื่องจักรมาทดแทนเครื่องจักรที่ถูกน้ำท่วม 125% โดยในปีแรกให้หัก 40%  ส่วนที่เหลือให้ทยอยหลักเป็นเวลา 5 ปี สำหรับภาพรวมการจัดเก็บรายได้ของสรรพากรไตรมาสแรกของปีงบ 2555 คาดว่าจะต่ำกว่าเป้าหมายเล็กน้อยเนื่องจากได้รับผลกระทบจากปัญหาน้ำท่วม แต่ช่วงการจัดเก็บรายได้ภาพรวมในน่าจะเป็นไปตามเป้าหมายที่วางไว้ 1.62 ล้านล้านบาท ทั้งนี้กรมสรรพสากรคาดว่าจะสูญเสียรายได้จากน้ำท่วม 6-7 หมื่นล้านบาท และสูญเสียรายได้จากมาตรการรัฐประมาณ 6 หมื่นล้านบาท รวมเป็น 1.3 แสนล้านบาท ซึ่งในช่วงที่เหลือของปีต้องเร่งเก็บภาษีในธุรกิจที่ได้ประโยชน์จากน้ำท่วม อาทิ ค้าปลีก ขนส่ง
นอกจากนี้ นี้ในปีหน้ากรมจะเอาจริงกับการจัดเก็บภาษีซื้อขายทางอินเตอร์เน็ต(อีคอมเมิร์ซ)ให้มากขึ้น โดยขณะนี้เก็บรวบรวมข้อมูลไว้หมดแล้ว หากผู้ประกอบการรีบติดต่อมายังกรมสรรพากรเพื่อเสียภาษีให้ถูกต้องจะถูกเอาผิดย้อนหลังเพียง 2 ปี แต่ถ้ากรมสรรพากรต้องไปเรียกให้มาเสียภาษี ผู้ประกอบการต้องเสียเบี้ยปรับเงินเพิ่มย้อยหลัง 5 ปีและจะไม่ได้รับลดหย่อยเลย